Մինչեւ առաջին խաղակեսի վերջը Բելգիայի հավաքականին հաջողվեց եւս մեկ գնդակ ուղարկել մրցակցի դարպասը։ Ռոմելու Լուկակուի ձեռնարկած արագ հակագրոհի արդյունքում հարվածային դիրքում հայտնվեց Կեւին դե Բրյոյնեն եւ չվրիպեց՝ 2-0 հօգուտ եվրոպացիների։ Թվում էր, թե կարող է կրկնվել խաղային օրվա առաջին հանդիպման սցենարը, սակայն այդպես չեղավ. բրազիլացիները մինչեւ վերջ պայքարեցին։